

|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΚΑΛΛΙΘΕΑΣ**  **ΔΙΕΥΘΥΝΣΗ ΑΘΛΗΣΗΣ**  **ΤΜΗΜΑ ΑΘΛΗΤΙΚΟΥ ΕΡΓΟΥ** | | **Καλλιθέα, 06/11/2024**  **Αριθ. Πρωτ. - 56532 -** |
| ΤΑΧ. Δ/ΝΣΗ:  Αρμόδιος:  Τηλέφωνο:  e-mail: | Ναυταθλητικές εγκαταστάσεις  Α. Σαμπλίδου  2109565618  a.samplidou@kallithea.gr | **ΠΡΟΣ**  **Τον κ. Πρόεδρο**  **του Δημοτικού Συμβουλίου** |

Θέμα: Έγκριση σιωπηρής παράτασης μισθώσεως για το Β΄ εξάμηνο του 2024, για το αθλητικό κέντρο επί της οδού Αραπάκη 6.

Κύριε Πρόεδρε,

Έχοντας υπόψη:

* τις διατάξεις του άρθρου 65 του Ν. 3852/2010, σύμφωνα με τις οποίες:

«*Αρμοδιότητες του δημοτικού συμβουλίου*

*1.Το δημοτικό συμβούλιο αποφασίζει για όλα τα θέματα που αφορούν το δήμο, εκτός από εκείνα που ανήκουν εκ του νόμου στην αρμοδιότητα του δημάρχου ή άλλου οργάνου του δήμου ή το ίδιο το δημοτικό συμβούλιο μεταβίβασε σε επιτροπή του.[…]*»

* Τις διατάξεις του άρθρου 22 του Ν. 3130/2003 (ΦΕΚ Α΄, 76) περί μισθώσεων ακινήτων για τη στέγαση των δημοσίων υπηρεσιών, οι διατάξεις του οποίου διέπουν κατ’ αναλογική εφαρμογή τη/τις εν λόγω μισθωτική σχέση/εις ,
* Το γεγονός ότι επιτρέπεται παράταση της μισθώσεως που έχει συμφωνηθεί, είτε ρητώς, για ορισμένο χρόνο και σύμφωνα με τις προϋποθέσεις και τη διαδικασία που προβλέπει το άρθρο 22 του Ν.3130/03, είτε σιωπηρώς.
* Ως σιωπηρή (απλή) παράταση θεωρείται η χρησιμοποίηση του μισθίου από το δήμο μετά τη λήξη της μισθώσεως, υπό την προϋπόθεση ότι συντρέχουν οι όροι του άρθρου 611 Α.Κ., εφ' όσον δηλαδή ο εκμισθωτής γνωρίζει την εξακολούθηση της χρήσεως και δεν εναντιώνεται σε αυτή, οπότε κατά τη διάρκεια της παρατάσεως αυτής οφείλεται το κατά το χρόνο λήξεως της μισθώσεως καταβαλλόμενο μίσθωμα (βλ. Εφ.Αθ. 3236/1993, ΕΔικΠολυκ 1996.359, Εφ.Αθ. 6779/2000, ΕΔικΠολυκ 2002.257, Εφ.Λαρ. 534/2005, ΑρχΝ 2006. 510). (Ελ.Συν. Τμ.7 Πράξη 114/2007)
* Τη σχετική βεβαίωση του αρμοδίου Αντιδημάρχου, σύμφωνα με τις οποίες το μίσθιο χρησιμοποιήθηκε/αν από 1/07/2024 έως και 31/10/2024 , χωρίς προβολή αντίρρησης των ιδιοκτητών και θα χρησιμοποιηθεί και έως 31/12/2024 (ΣΥΝ. 1)
* Το γεγονός ότι έχουν εκκινήσει διαδικασίες διαγωνισμού σύμφωνα με το Π.Δ. 270/1981 με τίτλο *«Περί καθορισμού των οργάνων, της διαδικασίας και των όρων διενέργειας δημοπρασιών δι’ εκποίησιν ή εκμίσθωσιν πραγμάτων των δήμων και κοινοτήτων» (ΦΕΚ Α΄, 77)* , οι οποίες είναι άγονες (για τα ακίνητα του ΠΙΝΑΚΑ με α/α…………..)
* Το γεγονός ότι οι ανάγκες στέγασης του/αθλητικού κέντρου για τη Διεύθυνση Άθλησης εξακολουθούν να υφίστανται.
* την υπ’ αρ. 505/2024 (ΑΔΑ: 6Σ3ΟΩΕΚ-Μ5Ι) απόφαση της Δημοτικής Επιτροπής αποφασίσθηκε η εξειδίκευση πιστώσεων για την καταβολή των ποσών προς τους εκμισθωτές (ΣΥΝ:2)

Παρακαλούμε να περιλάβετε το στην περίληψη αναφερόμενο θέμα, που αφορά στην έγκριση της καταβολής ποσού προς εκμισθωτή από τον οποίο ο Δήμος μίσθωσε ακίνητο ιδιοκτησίας τους για στέγαση αθλητικού κέντρου (και που ο χρόνος ισχύος του συμφωνητικού έληξε) και αντιστοιχούν σε καταβολή μηνιαίων μισθωμάτων, για το χρονικό διάστημα από 01/07/2024 έως 31/12/2024, σε αναλογική εφαρμογή του άρθρου 22 ν. 3130/2003.

Αναλυτικός πίνακας μισθωμένων ακινήτων με χρήση της παραπάνω διάταξης έχει ως εξής:

|  |  |  |  |  |
| --- | --- | --- | --- | --- |
| **ΣΤΟΙΧΕΙΑ ΕΚΜΙΣΘΩΤΩΝ** | **ΔΙΕΥΘΥΝΣΕΙΣ ΑΚΙΝΗΤΩΝ** | **ΧΡΗΣΗ** | **ΠΕΡΙΓΡΑΦΗ ΔΑΠΑΝΗΣ** | **ΜΗΝΙΑΙΑ ΜΙΣΘΩΜΑΤΑ** |
| Γ.Γ. | ΑΡΑΠΑΚΗ 6 | ΑΘΛΗΤΙΚΟ ΚΕΝΤΡΟ | ΜΙΣΘΩΣΗ ΚΑΤΟΠΙΝ ΣΙΩΠΗΡΗΣ ΠΑΡΑΤΑΣΗΣ ΓΙΑ ΧΡΟΝΙΚΟ ΔΙΑΣΤΗΜΑ ΑΠΟ 1/7/2024 έως και 31/12/2024 | 1.770,00€ Χ 6 μήνες=10.620,00 |

Η πιο πάνω δαπάνη των 10.620,00 ευρώ θα βαρύνει την με Κ.Α: 15.6232.0012 «Μισθώματα λοιπών ακινήτων (Πρώην ΟΠΑΑ)» γραμμένες πιστώσεις του προϋπολογισμού, έτους 2024 του Δήμου μας.

**Ο Αντιδήμαρχος**

**Παιδικής Αγωγής και Άθλησης**

**Γεώργιος Χ. Μαργωμένος**